A POLITIKUS MERÉSZ ÉS ELTÖKÉLT, TÖRTETŐ FIATALOKRÓL SZÓL.
MENTÁLIS ZAVARRAL KÜZDŐ NÉZŐINK SZÁMÁRA BIZONYOS RÉSZEK FELKAVARÓAK LEHETNEK.
A NETFLIX SAJÁT GYÁRTÁSÚ SOROZATA
Igazi éber álom volt, ami ébredés előtt lepi meg az embert.
Felültem, és hangosan kimondtam:
"Az Egyesült Államok elnöke leszek."
Manapság mindenki erről a pozícióról álmodozik.
Már nem tűnik elérhetetlen célnak.
Hétévesen álmodtam ezt, dékán úr.
Azóta mindent elolvastam a volt elnökökről,
hogy kiszűrhessem a választási győzelemhez vezető tapasztalatokat és jellemzőket.
Mint például?
Ronald Reagannél kezdtem.
Tudtommal ő volt az első modern elnök.
Nagy hangsúlyt fektetett a televízióra és a hírnévre.
A nép tévészereplőként gondol az elnökre.
Legtöbben sosem látják élőben.
Reagan és az idősebb Bush a diákönkormányzat elnöke volt.
Gondolom, önnek is ez a célja.
Szerintem jó eséllyel indulok a választáson.
Reagan, Clinton és Obama szegénységbe, Bushék jómódú családba születtek.
Ez hogyan illeszkedik a nagy tervéhez?
Jómagam egyszerre születtem szegénynek és gazdagnak.
A családja régóta vagyonos.
Így van, én viszont
egy laconiai sztriptízbárban dolgozó felszolgáló egyetlen fia vagyok.
- Örökbe fogadták. - Igen.
Miért pont a Harvard?
Itt végzett a legtöbb elnök. Heten.
Ezt nagyra értékelem.
Maga egy tájékozott és tehetséges fiatalember. Kifinomult.
Köszönöm, dékán úr!
De engem most nem ez érdekel.
Aggasztja az átlagom.
Nem izgatnak a jegyei.
Meg akarom ismerni.
A valódi arcát.
Sose akart találkozni a vérszerinti anyjával?
Nem.
Mindig az igazi anyám volt a pártfogóm és fő bizalmasom.
Mikor sírt utoljára?
Karácsonykor, Az élet csodaszépen.
Azon a filmen mindenki sír.
Tudom.
A meghatottságtól sírt,
vagy mert kötelességének érezte?
Számít ez?
SANTA BARBARA, KALIFORNIA. ŐSZ.
Remek voltál.
Feltűnt, hogy amikor szexelünk,
mindegy, mit csinálok, te nagyon élvezed.
Néha olyan, mintha csak színlelnél.
Jól látod.
Nem akarom, hogy színlelj!
Nem a valódi intimitás lenne a lényeg?
De. És hogy elég önbizalmad legyen ahhoz, hogy azzá a férfivá válj, aki lehetnél.
Te is nézel pornót.
Az agyad hozzászokott a látványos szexhez.
De én nem látványos szexet akarok.
Hanem igazit.
Ezentúl majd igyekszem igazibbnak tűnni.
Nem akarom, hogy annak tűnj! Azt akarom, hogy az legyél!
Nem értem. Mi a különbség?
Mostantól őszintébb leszek, ígérem.
- Hova mész? - Szörfórám lesz.
Megyünk Hawaiira, és nem akarom,
hogy apa kezdőnek hívjon, és száműzzön a kis hullámokra.
Hátha legalább ebben nem okozok neki csalódást.
Csodásnak tart.
Szépnek tart. És szereti a szép dolgokat.
River!
- River? - Itt vagyok.
Te utolsó, aljas áruló! Tudod, mennyire fontos ez nekem!
- Hogy mersz ellenem indulni? - Figyelj! Nyugodj meg, én...
Te nyugodj meg! Most én beszélek.
Mióta akarsz te elnök lenni?
Nem is a te ötleted volt, ugye?
Astrid ötlete volt.
Szerinte így több esélyem van bejutni a Stanfordra, és...
- A szüleim se hagytak békén. - Cseszd meg! Le fogsz győzni, felfogtad?
Helyesebb vagy. Népszerűbb vagy. A lacrosse-csapat kapitánya...
Nagyon túlreagálod ezt.
Ha nyersz, elmondom, hogy szexeltünk, és hazugságban élsz.
Szóval... ennyi.
- Payton! - Figyelmeztetlek. Ne tegyél keresztbe!
Egyenes az utam a győzelemig, oké?
Esküszöm, megkeserülöd, ha az utamba állsz. Világos?
Ne szórakozz velem, River!
Megértetted?
Sosem láttalak ilyennek.
Rád sem ismerek.
Nem érdekel, oké? Nem egy doboz vagyok.
Nem kell ismerned és jóváhagynod minden oldalamat.
Vannak érzéseim, River.
Ezek nem érzések, ez hisztéria.
Ilyen vagyok valójában.
Ez vagyok én. Győztes vagyok.
Mindenáron győzni fogok. Tudom, milyen jövő vár.
Tudom, hogyan érjem el.
Nem állíthatsz meg.
Még egy-egy kérdésre van időnk a záróbeszédek előtt.
Payton! Mark Twain klasszikus regénye,
a Huckleberry Finn része az elsőévesek tantervének.
Szerinted törölni kellene belőle a rasszista jelzőket, mielőtt elolvassák?
Először is, köszönjük, Vicki, az évkönyvért végzett áldozatos munkádat,
és köszönöm az átgondolt és provokatív kérdést.
Erre nincs egyszerű válasz.
Csak őszinte választ tudok adni.
Nem szabad átírnunk olyan irodalmi óriásokat, mint Mark Twain.
Ő gyűlölte a faji egyenlőtlenséget, és Huckleberry Finn szemén keresztül
megpróbált rávilágítani...
a rabszolgaság gyalázatos bűnére, és a rendszerszerű rasszizmusra,
ami áthatotta a környezetet, amelyben felnőtt.
Legyünk őszinték.
A rasszizmus, amiről Twain írt, nem tűnt el a történelem süllyesztőjében.
A mai napig velünk van.
Más lett, kétségkívül sokkal diszkrétebb.
De messze van még a valódi faji egyenlőség.
Elnökként biztosítani fogom,
hogy minden diák egyenlő esélyekkel induljon,
függetlenül a bőrszíntől, vallástól, származástól, nemtől
szexuális irányultságtól, genetikai és testi adottságoktól.
Ha megtiszteltek, és megválasztotok,
mindegyikőtökért harcolni fogok, amíg csak van bennem erő.
Szavazzatok rám, hogy egy jobb jövő felé vezethessem az iskolát!
Köszönöm!
River, utolsó kérdés. Korlátoznia kellene az iskolának
a falai között árusított cukros italok méretét?
Igazából...
Igen? Nem?
Kit érdekel?
Elnézést! Értékelem a kérdést, jó kérdés.
Fontos, hogy tudatosan döntsünk arról, amit elfogyasztunk.
Csak úgy érzem,
jelenleg egyikünk számára sem ez a legsürgetőbb kérdés.
- A világ sötét hely, ugye? - Te jó ég!
A mai tizenévesek pontosan tudják ezt.
Olyan... mintha a világ a végéhez közeledne.
Ha egy Mountain Dew-tól jobban érzitek magatokat, hajrá!
Folyton az jár a fejemben, hogy egyedül csak az közös bennünk...
hogy egyedül vagyunk.
Folyton fotózunk, posztolunk...
facebookozunk, instázunk, twitterezünk, snapchatelünk, és ettől...
csak még rosszabb.
Anyám!
Tavaly meg akartam ölni magam.
Senkinek sem mondtam el.
Fura itt fent, srácok...
Nem baj, ha lejövök hozzátok? Barátok vagyunk, ismerjük egymást.
Semmi szükség erre.
- Elbeszélgethetünk őszintén is. - Elindult.
Nagyjából egy éve történt...
Valahogy nagyon magam alatt voltam.
Nem depressziós, inkább reménytelen...
Mert egyedül éreztem magam, és...
Attól féltem, már mindig így lesz.
- Sír. Nagy gáz van. - Szóval...
Egyik nap lacrosse után hazamentem, és folytattam az edzést.
Valami arra késztetett, hogy megfogjam a 20 kilós súlyt...
Rákötöttem a bokámra,
kimentem a medencéhez, és beugrottam.
Egy pillanatra tényleg...
készen álltam a halálra.
Aztán leesett, hogy mit is tettem.
Bepánikoltam, és le akartam szedni, de nem ment.
Felnéztem a víz felszínére, és azt gondoltam,
"Senki sincs itt, haver.
Egyedül fogsz meghalni."
Aztán...
egyszer csak a felszínen lebegtem.
Nincs filmbeillő fordulat, a kötél magától kioldódott.
Sosem voltam cserkész.
Senki sem volt ott.
Anyám! Izzad, mint Nixon.
Nem akarom, hogy közületek bárki valaha is így érezze magát.
Azt akarom, hogy tudjátok...
hogy az életetek értékes.
És fontos.
Fontosak vagytok.
Csak ennyit akartam.
Imádom ez a srácot.
Most pedig meghallgatjuk a záróbeszédeket.
Felveszem.
A számok nem hazudnak. River tíz ponttal beelőzött.
És ha közelebbről megnézzük, kinézetben, karizmában,
és hitelességben is ő vezet.
Abban messze leköröz, főleg a vitán nyújtott alakítása óta.
A csajok imádják, ha valaki így sír. Csendesen és szexin, semmi bömbölés.
Remek, akkor miért nem szavaztok rá?
Veled vagyunk. Egy gépben ülünk, ugyanoda tartunk.
- Te vagy a pilóta, mi navigálunk. - Te jól értesz a repüléshez.
Csak veled juthatunk be a Fehér Házba, de az őszinteség a munkánk része.
Enélkül mind lezuhanunk.
Mi a következő lépés?
Kell egy megfelelő alelnökjelölt.
Aki hitelességet sugároz.
Mondjuk a speciális osztályból.
Úgy tudom, eltérő képességű az elfogadott megnevezésük.
Szóval az együttérzésre játszol?
Ezt hogy érted?
Nyilván nem vagyunk jó barátok.
Három éve járunk egy suliba,
de a köszönésen túl sosem beszélünk.
Szóval nyilván van valamilyen stratégiád.
Az a stratégiám, hogy az összes diákot képviselni akarom.
A hozzád hasonlóakat is, akiket nem sűrűn látni az önkormányzatban.
Pontosan mit jelent az, hogy "hozzám hasonlók"?
Aki fogyatékossággal él.
Aki nem bánná, ha előtérbe kerülne,
és segítene formálni az iskolai kultúrát.
Egy alelnöki poszt jól mutat a fősulis jelentkezési lapon is.
Milyen izgalmas!
Mi van? Esélyt sem adsz ennek?
Szüljél sünt!
John McCain próbálta. Katasztrófa volt.
A családod detektíveket fogadott a szakszervezeti vezetők ellen.
Három kisebb Picasso lóg a házvezetőnőtök szobájában.
Annie Leibovitz az ünnepi fotósotok,
és 4,3-as az átlagod.
Érinthetetlen vagy. Kell valaki, aki emberivé tesz.
Milyen zenéket szeretsz?
Britney Spears és Insane Clown Posse.
Igen, őket én is.
Ha kiállhatnál az egész iskola elé,
és bármit mondhatnál nekik, mit mondanál?
Nem tudom.
Mi az, ami nyomja a lelked?
Mi az, amit szívesen megváltoztatnál?
Többé senki se játssza meg magát.
Alice? Mit gondolsz?
Szeretlek. Feltétel nélkül.
Te vagy a kedvenc bandám frontembere,
a kedvenc filmem sztárja, te vagy a királyok királya.
Semmi sem akadályozhatja meg a győzelmedet,
és hogy felforgass itt mindent... De hallgatnod kell a tanácsadóidra!
Egyszerűen csak örülök az életnek.
Imádom, ha kint élvezhetem a napsütést,
és érezhetem az óceán illatát.
Nem ebédelsz?
A kemo miatt nem mindig van étvágyam.
Nagyi szerint ennem kéne,
de a gyógyszerem miatt mindent túl fűszeresnek érzek.
Nagyon sajnálom. Én...
El sem tudom képzelni, milyen lehet. A gimi amúgy sem könnyű.
Én nem így fogom fel.
Szerintem minden nap ajándék.
És amikor felébredek,
akkor is, ha aznap vérlemezke-átömlesztést kapok dr. Sengaltól, arra gondolok...
A világon sok gyereknek nem jut ilyen orvosi ellátás.
Ha ezen keresztül kell mennem, az csak Isten akarata lehet.
Alelnökjelöltet keresek, indulok a választáson.
Igen, hallottam. Andrea mesélte.
Szerinte jó voltál a vitán.
Jegyzetel nekem, ha nem tudok jönni.
Bárcsak láthattam volna...
Sokan hallottak a kemómról, és fizettek nekünk egy utat Disneylandbe,
és nem kellett sorban állnunk sem, annyira klassz volt!
Életem legjobb napja!
Mi az?
Miért nézel így rám?
Nem tudom, én csak...
Nagyon kedvellek.
Olyan őszinte vagy.
Kérünk egy asztalt, két főre.
- Van foglalása? - Igen. Jackson névre.
Dusty és Infinity Jackson.
Sajnálom. Nem találok foglalást ezeken a neveken.
Ezt nem értem. Pedig biztosan telefonáltam.
Sajnálom, 9.30-ig foglalt minden asztalunk.
Beírjam önöket 9.30-ra?
Hadd mutassak be valakit, Karen!
Infinity, köszönj Karennek!
- Helló, Karen! - Szia!
Alig vártad, hogy idejöjjünk, ugye, tündérkém?
A fenébe is! Én azt mondtam, menjünk a Cocóba!
Olyan izgatott voltam. Imádom a húsos pitéjüket.
Aztán te erősködni kezdtél. Azt mondtad,
"Nagyi, menjünk az Olive Gardenbe".
Az Olive Gardent akarom!
Most vették ki az etetőszondámat.
És nagyi azt mondta, persze,
ha korlátlan sósrudacskára vágyom, megkapom.
Miért nem mesélsz Karennek a rákról?
Néha nagyon fáj, ugye?
Bocsánat, hallottam az egészet.
Önök előtt vagyunk, de szeretnénk átadni az asztalunkat.
- Nem, erre igazán nincs... - Kérem! Ragaszkodom hozzá.
A vacsorát is mi álljuk.
Hát én...
Nem tudom, mit mondjak. Nagyon köszönöm!
Igazán nincs mit.
Szégyellhetné magát!
Szia!
Villog.
Adja csak ide!
Erre jöjjenek!
Köszönöm.
- További szép estét! - Önöknek is!
Ez isteni!
Jézusom! Tisztára, mint Rómában.
Mindenki zabál, amennyit bír, aztán gyorsan kidobja a taccsot.
Régebben egy ilyen vacsora jutalom volt. Mint most neked.
Ne egyél olyan gyorsan!
Fel fogod öklendezni, mint egy kismadár. Köpd ki!
Jézusom! Az eszem megáll.
Ne feledd! Ingyenjegyünk van
a Florida Georgia Line péntek esti koncertjére.
Legelöl fogunk ülni,
az akadálymentesített részen, a színpad mellett.
Ingyenjegyek. Király!
Mi volt a suliban?
Rendben volt. Payton megkért, hogy legyek az alelnöke.
Ki az a Payton?
Ő egy srác, aki diákelnök akar lenni, és megkért, hogy...
Jézusom! Még több kaját fog hozni.
Igen.
Mit mondtál? Mire kért?
Felkért alelnökjelöltnek.
- Értem. - Végül is gazdag.
- Nagyon cuki. - Remélem, igent mondtál.
Nemet mondtam.
Miért?
Szánalmas.
Úgy éreztem, ki akar használni, és nem szeretem az ilyesmit.
Tudod, mit?
Most annyi sósrudacskát eszel, amennyi beléd fér.
És holnap odamész ehhez a fiúhoz, és megmondod neki,
hogy "Köszönöm szépen. Elfogadom az ajánlatot."
Egy ilyen dolog megváltoztathatja az életedet.
Megértetted?
Alelnök lehetsz.
- Merj nagyot álmodni! - Oké.
Bármit elérhetsz.
- Szia, Infinity! - Szia! Jézusom...
Azon tűnődtem, vajon gondolkodtál-e az ajánlatomon.
Gondolkodtam.
A válaszom nem.
- Miért? - Semmi közöd hozzá.
Payton!
Van egy kis gond.
Épp ezért büszkén mutatom be a társamat,
a diákönkormányzat leendő alelnökét,
Skye Leightont.
Nagyon köszönöm, River!
Történelmi pillanat ez a Saint Sebastian diákjainak,
hiszen először választhatnak meg
egy gendersemleges afroamerikait alelnökükként.
Nem ígérem, hogy mindig egyetértek majd veled.
Híresen szókimondó vagyok, főleg, ha nem értek egyet valakivel.
De azt megígérem, hogy minden erőmmel, kitartásommal és szenvedélyemmel
a Saint Sebastian jobbá tételén fogok dolgozni.
Köszönöm!
River!
Miért teszed ezt velem? Miért őt választottad?
Astrid szerint vele van a legtöbb esélyem nyerni.
Miért hallgatsz rá? Rajtad keresztül akar hatalomra törni.
- Mint Lady Macbeth! - Nyugodj meg!
Féltékeny ránk, nem látod? Ezért akar kiszúrni velem.
Miért bántasz engem?
Rengeteg fájdalmat cipelsz.
Nincs is erre szükséged. Úgyis a Békehadtesthez mész.
Enélkül is felvesznek.
Sajnálom.
Tényleg szerettelek.
Ne!
El akarok ejteni egy szarvast.
Én meg egy szibériai bölényt.
Jól van.
18 HÓNAPPAL KORÁBBAN
Én meg Margaret Edmund Meyerst.
- Maggie Meyers? - Igen.
- Nekem megvolt. - Tényleg?
- Jó bozontos. - Szép fogás!
Először is, szibériai bölényekre tilos vadászni.
Másodszor, szörnyen alpári dolog így beszélni,
pláne édesanyátok előtt.
Eljöhetnél velünk vadászni.
Hogy véletlenül hátba lőhessünk.
RICHARD NIXON MEMOÁRJA
Elég!
Jól néz ki, anya.
Egy sorozatot készítek a szíriai háborús adósságról.
Ő itt Orhan. Légitámadás áldozata lett nemrég.
Szívás.
Hazajöttök vacsorára?
Egy hálózatsemlegesség elleni rendezvényre megyünk.
Hogyan ellenezhetitek a hálózatsemlegességet?
A családnak 54 millió dollárja van távközlési részvényekben.
Ő nincs benne a végrendeletben.
Fiúk!
Miért mindig őt véded?
Mert terrorizáljátok. És néha kész pszichopaták vagytok.
Te ugyanúgy benne vagy a végrendeletben.
Gondoskodtam róla.
Apádnak ne mondd el!
Olvastam egy a tanulmányt.
A Columbiától.
Elvileg egy szülő nem képes
ugyanúgy szeretni egy adoptált gyereket, mint a sajátját.
A szülők úgy vannak programozva, hogy a saját gyerekük felé húzzanak.
Gondolom, köze van a vérvonal védelméhez.
Az a tanulmány téved, mert én téged szeretlek a legjobban.
Mindig is így volt.
Csak azért mondod ezt, mert igazi bunkók.
Ezt jól látod.
A kedvesség nem tanítható.
Sokáig próbálkoztam.
Üres szívekkel nem lehet mit kezdeni.
A kemény szívekkel még talán, de az üresekkel nem.
Szeretem őket, ne értsd félre.
Egy bizonyos szintig.
Az irántad érzett szeretetem folyamatos és határtalan.
És rögtön így éreztél irántam?
Mintha a részem lettél volna.
Nem találkozás volt, hanem újraegyesülés.
Ez a vicces, sötét, zsidó haj. Ezek a nagy Disney-szemek.
Egyes-egyedül voltál.
Azt hiszem, én is pont úgy éreztem magam.
Ne figyelj rá, hogy a fiúk mit mondanak rólad!
Ne hagyd, hogy elbizonytalanítsanak!
Megjött a meglepetésem!
Üdv! Georgina vagyok. Beszéltünk telefonon.
Nagyon örvednek! Kifogástalanul beszéli a nyelvet.
Nagyon sokat utaztunk Kínában.
Műalkotásokat gyűjtöttünk.
Használhatnám a mosdót?
Persze! Csak kövesd az ösvényt a házig.
Van személyzet.
- Legalább köszönhettél volna! - Ő mit keres itt?
Ő az új mandarintanárod.
Ő River Barkley, hihetetlenül népszerű a suliban.
Ahogy te is.
Ő más. És az ősellenségemmel, Astrid Sloannal jár.
Másodikban lebuzizott. Nem is vagyok meleg.
Nagyon sokan ajánlották.
Javaslom, kedveltesd vele meg magad,
hadd legyen Astrid Sloant féltékeny.
Rendben.
Itt csak önéletrajzok vannak.
Lincoln, Ross Perot, Ulysses S. Grant.
Szeretek arról olvasni, mások hogyan lettek sikeresek,
és lemásolni, ami nekik bevált.
Színlelj, amíg bele nem jössz.
Mi az?
Én is sokszor színlelek.
Az emberek azt hiszik, nyugodt vagyok.
Belülről ez nem így néz ki.
Néha szinte... agyonnyomnak az érzéseim.
Hol tanultál meg mandarinul?
Apám a Goldmannek dolgozik. Sanghajban éltem tízéves koromig.
Kezdhetjük?
- Hol a mosdó? - Tessék? Kezdhetjtük?
- Persze. - Igen.
Hogy vagy?
Jól vagyok.
Én is.
Kellemes az idő.
Napos, de nem túl meleg.
Mit csináltál ma?
Pihentem egy mértandolgozatra.
Tanultam.
A tanultam és pihentem hasonlóan hangzik.
Tanultam.
Miért vagy feszült?
Ezt honnan veszed?
Csak tudom.
Nem tűnsz túl boldognak.
Te boldog vagy?
Igyekszem.
Én is igyekszem.
Nagyon.
Nagyon nehéz állandóan ennyire igyekezni.
Oké... ez fura volt.
Ezt hogy hoztad ki belőlem?
Sosem gyengülök el.
Valahogy folyton ezt hozom ki az emberekből.
Talán pont erre volt szükséged.
Neked mire van?
Nem tudom, ez mit jelent.
Megcsókolhatlak?
Akkor legközelebb.
Elnézést! Nyelvkönyvek?
- Harmadik polc. - Köszönöm.
Nem fogok kertelni.
Tudom, mi folyik River és közted.
Elmondta, mi történt.
Először dühös voltam, de értékelem az őszinteségét.
Riverrel nincs titkunk egymás előtt.
Mindig is tudtam, hogy fluid. Kvázi én is az vagyok.
Ha veled elégíti ki ezt az igényét, nem bánom.
De vegyetek be!
Gyere át iskola után!
Kezdődjön a móka!
Oké.
Nem tudom, honnan szedte a pisztolyt... egy pillanatra elfordult,
aztán a kezében volt, és fejbe lőtte magát.
Fiam, nézz rám!
Sose hallottam még ilyen hangot.
Koncentrálj, és mondj el mindent, amire emlékszel!
Mi történt?
Öngyilkos lett.
Miattad csinálta.
- Hölgyem? - Látni akarom!
- Sajnálom... - Látnom kell!
Látni akarom! A barátnője vagyok!
A barátnője vagyok!
Sírnom kellene.
Miért nem sírok?
Nem te lennél.
Még a születésedkor sem sírtál.
Kibújtál, és összevont szemöldökkel körbenéztél.
Attól félek, hogy...
Nem érzem ugyanazt, mint mások.
Szerintem manapság sok fiatal érzi ezt.
A generációdat az a tévképzet gyötri,
hogy minden egyes gondolatot és érzést egymásra kell zúdítanotok.
Az állandó, kényszeres kommunikáció miatt szinte kihalt az intimitás.
Nálam többről van szó.
Mi van, ha máshogy működöm?
Mi van...
ha nincs bennem empátia?
Állítólag a szociopaták ilyenek.
Mi van, ha csak színlelni tudom az érzéseket?
Számít, ha kívülről nézve nincs különbség?
Sajnálom Rivert.
Csodálatos fiú volt.
Szörnyen fog hangzani, de kimondom. Így, hogy River meghalt, nincs ellenfeled.
- Ez most komoly? - Hihetetlen vagy.
Bocs, ez a munkám.
Nem muszáj megtenned.
De szeretném.
River családja háborítatlanul kíván gyászolni,
és egyúttal szeretnék kifejezni hálájukat
a rengeteg támogatásért, amelyet az elmúlt napokban kaptak.
Az ilyen nehéz időszakokban
közösségünknek nagy szüksége van diákvezetőinkre,
hogy segítsék a továbblépést és a gyógyulást.
Payton!
Tavalyig nem igazán ismertem Rivert.
Magánórákat adott nekem.
Aztán a barátom lett.
Aztán az ellenfelem.
Egymás ellen indultunk,
de ő sosem versengett velem.
Mindig azt mondta, "Ne aggódj, Payton!
Győzzön a jobbik!"
A legjobb már nem győzhet.
River lelkes színjátszó volt.
Megkértem egy barátját, hogy segítsen előadni egy dalt a tiszteletére.
Közeleg a karácsony Fenyőfákat vágnak ki
Rénszarvasok díszítik a tetőket Minden dal az örömről és békéről szól
Bárcsak lenne itt egy folyó
Amin messzire korcsolyázhatnék
De itt nem esik hó
Zöld marad a táj
Sok pénzt fogok keresni És itthagyom ezt a bolondokházát
Bárcsak lenne itt egy folyó
Amin messzire korcsolyázhatnék
Bárcsak lenne itt egy hosszú folyó
Amin az egekig suhanhatnék
Bárcsak lenne itt egy folyó
Amin messzire korcsolyázhatnék
A kedvesem sír utánam
Próbált rajtam segíteni Tudta, hogyan nyugtasson meg
Olyan érzéki szerető volt Hogy beleremegett a térdem
Bárcsak lenne itt egy folyó
Amin messzire korcsolyázhatnék
Bárcsak lenne itt egy hosszú folyó
Amin az egekig suhanhatnék
Bárcsak lenne itt egy folyó
Amin messzire korcsolyázhatnék
El kellett búcsúzzunk a kedvesemmel
Közeleg a karácsony Fenyőfákat vágnak ki
Rénszarvasok díszítik a tetőket Minden dal az örömről és békéről szól
Bárcsak lenne itt egy folyó
Amin messzire korcsolyázhatnék
River barátnője, Astrid, szeretne szólni pár szót.
Köszönöm, Payton! Gyönyörű volt. River is értékelte volna.
Igazad volt, amikor azt mondtad, a legjobb nem győzhet.
Egyvalaki lett volna méltó a feladatra.
De ő már nincs többé.
Ezért döntöttem úgy, hogy indulok helyette.
Skye Leighton lesz a társam.
Mi leszünk az első női jelöltpár az iskola történetében.
Ha hittetek abban, amiért River küzdött,
az remek, mert én is.
És ha rám szavaztok,
akkor együtt életben tarthatjuk River emlékét.
Köszönöm.
Látni akartál?
Ez jött neked.
HARVARD EGYETEM FELVÉTELI HIVATAL
Nyisd ki!
FELVÉTELI ÉS ÖSZTÖNDÍJ
...várólistára került...
Várólista.
Ó, kicsikém!
Ezen dolgozom, mióta az eszemet tudom. Jelentkezéseket vettem a feketepiacon,
hogy kiderítsem, pontosan mi kell ahhoz, hogy optimalizáljam az esélyeimet.
Három év egy hülye irodalmi lapnál. ENSZ-modellezés.
Önkéntestábor Costa Ricán.
Istenverte mandarin!
Nem mondtak nemet.
Ez rosszabb, mint a nem.
Azt jelenti, "várjunk, hátha találunk jobbat.
Ha nem, jobb híján felveszünk."
Miért nem kellek nekik?
A két idióta bejutott.
Apáddal jó pénzt fizettünk érte.
És te leszögezted, hogy rendesen akarod csinálni.
Nem juthatok be csalással. Sosem mosod le, ha kiderül.
Az ellenfeleid bármikor lejárathatnak vele.
Gyere ide!
Ne szemetelj!
Oké.
Ez nem egyenlő a nemmel, be fogsz jutni. Nem ismerek nálad ragyogóbb elmét.
Várjunk csak! Ma te is megkaptad az értesítést.
Biztos vagyok benne, hogy egy algoritmust követnek,
ami megadja, hány nőt kell felvenniük.
Bejutottam.
Miattam nem szabad kisebbítened az érdemeidet.
Évfolyamelső leszel.
Aranyérmes ifjúsági vívó vagy.
Hat nyelven beszélsz.
Ha valakinek, neked a Harvardon a helyed.
És nagyon örülök neked!
Hát jó.
Ma este ráncba szedünk téged,
megnyered a választást, és jobbá teszed a világot.
Thomas, készítsd elő a masszázsszobát!
Később kezelésbe veszed Paytont.
Reiki, köpölyözés és akupunktúra.
Meg sem érdemellek.
Tudom, hogyan győzhetnél.
De előbb őszintén válaszolnod kell egy kérdésre. Nem foglak elítélni.
Így lesz.
Te ölted meg Rivert?
Nem ítéllek el és nem adlak fel. Csak tudni akarom.
Nem sejtetted, hogy Astrid átveszi a helyét,
így joggal hihetted, hogy a halálával minden akadály elhárul.
Nem öltem meg.
Szakítanunk kell.
- Azt mondtad, nem ítélsz el! - Nem igazából.
Csak úgy teszünk, hogy megnyerd a választást.
Astriddal most osztoztok a szimpátiaszavazatokon.
Be fogom jelenteni, hogy megcsaltalak.
Botrány lesz belőle.
Kidobsz, és mindenki sajnálni fog.
McAfee és James szerint akár 6-9 pontot is szerezhetsz,
attól függően, mennyire kezeled elegánsan.
Mindenki gyűlölni fog téged.
Szeretlek.
Így működik az igaz szerelem, Payton.
Ilyen, ha áldozatot hoznak érted.
A világot csak így változtathatjuk meg.
A first ladyd vagyok most...
és mindörökké.
- De vannak szabályok. - Szabályok?
Szakítunk...
amíg győzöl, és újra összejövünk, ha már nem kelt gyanút.
Posztolni fogsz a kedvenc úti céljaidról,
a Hoagie's étterem szarvasgombás sült krumplijáról,
és cuki kiskutyákról az Instagramra, legalább napi egyszer, ilyen szövegekkel:
"Bárcsak itt lennék", és "Fincsi!", meg szívecskés hangulatjeleket.
Ha megteszed, tudni fogom, hogy rám gondolsz.
Egy titkos kód. Imádom.
És... ami a legfontosabb...
ha elmegyünk egymás mellett a folyosón, rám sem hederíthetsz.
De amint elhagytuk egymást, visszafordulsz, és visszanézel.
Meg kell tenned értem, különben nem élem túl ezt.
Elfogadod a feltételeket?
Te vagy a legjobb dolog az életemben.
Igen.
Elfogadom.
Jöhet a halas fogás.
Nem írhatom, hogy mélységesen szégyellem.
Számító. Kamunak hangzik.
- Az is. - Nem.
Szakítottunk Paytonnal ma este.
Mondhatjátok, hogy megcsaltam, de ez bonyolultabb ennél.
A harmadik felet nem nevezem meg
a családjára való tekintettel.
Ez jó. Rejtélyes. Rá fognak harapni.
Tedd ki!
KOMMENTEK: KURVA
Ez jó.
Ezek nem normálisak. Brutális kommentek jönnek.
Nagyon jó!
- Szia! - Szia!
Szörnyű érzés volt.
Tudom.
De meg kellett tenned.
Szia, Payton! Készen állunk, ha te is, haver.
Oké.
ÖSSZETÖRTED A SZÍVEM.
SAJNÁLOM IDŐVEL JOBB LESZ
Sajnálom.
Payton!
Szia, kölyök!
Tudom, hogy nem megy jól a mandarin, és River korrepetált.
Nehéz időszak ez most neked.
Igen.
Ha eljössz a vizsgára, megadom az ötöst.
Rendben?
Köszönöm.
Oké.
Részvétem, haver!
Csodásan állunk. Zseniális ötlet volt!
Fuss egy kört a menzán is!
El tudom képzelni.
Nocsak, nocsak!
Ki jött meg?
Miss Gőgöske, csukd be az ajtót!
Igenis.
- Ülj le! - Igenis.
Ez a kedves fiatalember azt mondta,
hogy másodjára is visszautasítottad az alelnöki felkérést.
Másodjára szálltál velem szembe, és szeretném tudni, hogy miért.
- Nem akarok a középpontban lenni. - Ne etess ezzel!
Könyörögtél nekem, hogy hívjam fel a 13-as csatorna híradósait,
hogy ingyen elmehessünk Legolandbe.
Amint bekapcsolták a kamerát,
majd összepisilted magad az izgatottságtól.
Igazából, Miss Jackson,
Infinity, láttam az összes helyi tudósítást rólad, és...
hihetetlenül inspirálóak, de szerintem ez...
nagyobbat szólna.
Az országos hírekbe is bekerülnél.
Egy generációnyi megváltozott képességű fiatal hangja lehetnél.
Nem akarok anyagiasnak tűnni,
de ezáltal simán szert tehetnél
jelentős, rendszeres bevételre csak az Instagramon keresztül.
Várjunk csak!
- Ezzel pénzt is kereshetünk? - Simán!
Óriási!
Ha esetleg ez segítene,
örömmel támogatnám önöket egy kis kölcsönnel.
Az orvosi költségekhez, egy új autóhoz.
Várjunk csak! Új autó?
Bármihez!
Tetszik az ötlet!
Bevallom, nekem meg a hangja tetszik.
Tényleg? Igen?
Igen, tényleg. Kellemesen dallamos.
Délről származik?
Hát, vidéki lány vagyok.
Tudtam.
- A híres Nyugat-Virginiából. - Hát persze!
Martinsville-től elvezettem egészen Kaliforniáig.
- Hallottál már Martinsville-ről? - Nem hiszem.
- Hagyd abba! Elég! - Mi van?
Látom már, mit művel.
Tudom, mire megy ki a játék.
Megpróbálsz minket lekenyerezni.
Pénzzel és figyelmességgel halmozol el,
mintha semmiség lenne.
Egy undok kis béka vagy.
Megjátssza magát, Nagyi! Egy szavát sem hiszem el.
Nagyon sajnálom.
Őszintén elnézést kérek, drágám. Nagyon sajnálom.
Nem, igaza van.
Igaza van.
River meghalt, a barátnőm szakított velem,
és szerintem egyiket sem dolgoztam még fel.
Úgy teszek, mintha minden oké lenne.
Csinálom tovább a dolgom,
mintha mi sem történt volna, pedig megtörténtek.
Tudom, és mégsem...
mégsem érzek semmit.
Igazad van, Infinity.
Megjátszom magam.
Ne higgy el semmit, amit mondok,
mert jelenleg én magam sem hiszem el.
Ezért szeretném, ha a társam lennél. Hiteles vagy és önazonos.
Nem tudok szembenézni az igazsággal,
mert az igazság az,
hogy szerettem őt.
Istenem, mennyire szerettem!
És már nincs többé.
Sajnálom, Payton.
Már hiszek neked.
Hiszek neked.
Oké?
Megvan.
Erről szól az élet.
Nem a viharok elkerüléséről,
hanem arról, hogyan kezeljük az olyan nehéz időszakokat,
amelyek minden jótól megfosztanak.
Ezért ma hoztam egy különleges vendéget.
Egy lány, akivel mind találkoztunk,
de csak kevesen ismerjük igazán.
Azt hiszem, azért találom inspirálónak,
mert ha végiggondolom, mi történt velem az előző hetekben,
vagy az elmúlt pár órában, közelébe sem ér a nehézségeknek,
amikkel ez a fiatal nő minden nap, minden egyes percben megküzd.
És mégis reménnyel és optimizmussal tekint a jövőbe,
és persze humorral.
Valódi példakép vagy.
Büszkén mutatlak be, mint jelölttársamat.
Hölgyeim és uraim,
a Saint Sebastian következő alelnöke: Infinity Jackson.
Köszönöm!
Ez igazán kedves volt!
Mit szóltok hozzá?
Halljuk!
Te jó ég! Köszönöm!
Paytonnak igaza van.
Az életem nem mindig volt könnyű, de a nagyim mindig azt mondja:
“Infinity Maybelline Jackson...
Gratulálok a musicalhez! Szervusz!
Jól nézel k! Kösz, hogy eljöttél!
...rosszabb, mint neked." Igaza van.
- 80%-os a népszerűségi indexe. - És van egy rajongói oldala.
Szerencsés vagyok.
Dőlj hátra, és élvezd ki!
Hálát adok mindezért.
Mind szerencsések vagyunk.
- Szia, Andrew! - Eric.
- Persze, Eric. Elnézést! - A nevem Andrew, te barom.
Itt vagyok, élek. Ilyen csodás emberekkel lehetek, mint ti.
Épp téged kerestelek. Sajnálom, ez egy nagyon...
Mindenkit átver, ugye tudod?
- Tessék? Kicsoda? - Infinity.
Az egész egy nagy átverés. Nem is beteg.
Köszönöm, Payton!
Köszönöm, Saint Sebastian!
Csak színleli.
Én...
szívvel-lélekkel dolgozom majd értetek.
Adjunk bele mindent, és győzzünk együtt!
Ez az!
A feliratot fordította: Kiss Orsolya